18/06/2020 | Administración LocalMunicipal
Mugardos
Exposición pública aprobación padrón fiscal relativo do imposto sobre bens inmobles de características especiais correspondentes ao período impositivo 2020 e anuncio de cobranza

Por Resolución de Alcaldía núm 478/2020, de data 12 de xuño, adoptouse o seguinte acordo: PRIMEIRO.- Aprobar o PADRÓN DO IMPOSTO SOBRE BENS INMOBLES DE CARACTERÍSTICAS ESPECIAIS, correspondente ao período impositivo 2020, nos que figuran as liquidacións tributarias correspondentes a cada suxeito pasivo, dacordo cos seguintes datos: Importe total Padrón IBI características especiais: 701.112,93 € SEGUNDO.- Expoñer ao público o devandito padrón durante o prazo de quince días hábiles, a contar desde o día seguinte ao da publicación do presente edicto no Boletín Oficial da Provincia, e no taboleiro de edictos do concello. A publicación terá o carácter de notificación colectiva ao abeiro do disposto no artigo 102.3 da Lei 58/2003, do 17 de decembro, xeral tributaria. Durante o prazo de exposición pública, o devantivo padrón estará a disposición dos interesados, que poderán examinar os datos que lles afecten. Contra o acto de aprobación do padrón e das liquidacións incorporadas a éste, os contribuíntes e, en xeral, os interesados, poderán interpor os seguintes recursos: 1.- O de reposición regulado no artigo 14.2 do texto refundido da Lei reguladora das facendas locais (Real decreto lexislativo 2/2004, do 5 de marzo), perante a Alcaldía deste concello, no prazo de un mes, contado desde o día seguinte ao da finalización da exposición pública do padrón, que se entenderá rexeitado se ao transcorrer un mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo de Ferrol, no prazo de dous meses contados desde o día seguinte ao da notificación de dita resolución, se a resolución do recurso de reposición é expresa, e no prazo de 6 meses desde a súa interposición, se non o fose.3.- Poderá interporse calquera outro recurso que os interesados estimen pertinente. TERCEIRO.- Establecer como o período voluntario de cobro das liquidacións resultantes deste Padrón, o período que abranguerá desde o día 13 de xullo ao día 14 de setembro de 2020. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. De acordo co establecido no RD939/2005, as modalidades de cobro serán as seguintes: 1º Comprecendo o suxeito pasivo nas oficinas da recaudación municipal, sitas na rúa Os Corzás, 6-baixo, en horario de luns a venres de 09:00 a 13:30 horas, nas que lle será entregado o correspondente recibo acreditativo do ingreso.2º Por transferencia ou ingreso na conta IBAN ES-95-2080-0205-75-3040011190 de Abanca Corporación Bancaria, S. A, previa remisión da carta de pago pola oficina de recadación.3º Domiciliando os recibos que serán cargados nas respectivas contas dos contribuíntes. Os recibos domiciliados pasaranse ao cobro a partires do 13 de xullo do 2020. CUARTO.- Dar traslado do acordo á Intervención municipal, para que proceda á toma en razón en contabilidade do Padrón aprobado. QUINTO.- Que se proceda á publicación do correspondente anuncio no Boletín Oficial da Provincia. Mugardos, 15 de xuño de 2020 O Concelleiro delegado de Facenda, Persoal e Participación Cidadá (delegación efectuada pola Resolución da Alcaldía núm.114/2020, 06.02.2020) José Miguel Mahía Prados.